OzLabs/hebrew-wiki-articles huggingface dataset:
עץ שמן

עֵץ שֶׁמֶן הוא עץ המוזכר במקרא ובמשנה, ששימש כחומר גלם בתעשיית העץ.

==אזכורים במקורות==
עץ שמן היה אחד העצים ששימשו את שלמה המלך בבניית בית המקדש הראשון לצורך הכנת זוג הכרובים הגדולים ודלתות ומזוזות לדביר ולהיכל.

עץ השמן מוזכר גם בנבואת ישעיהו בתוך רשימת עצים שעתידים להפריח את שממת המדבר: 

בתקופת שיבת ציון קרא נחמיה לעולים מבבל לאסוף עצים לבניית סוכות, ובהם עץ שמן: .

במשנה מוזכר עץ השמן כאחד העצים שבהם השתמשו לעצי המערכה על גבי מזבח העולה. כמו כן, מוזכר עץ השמן כאחד המרכיבים בהכנת המשואות שהשיאו על מנת להודיע על קידוש החודש.

אזכור נוסף של עץ השמן הוא בספר בן סירא, שם נזכר בתיאור שבחי שמעון הכהן הגדול: .

==זיהוי==
===תרגומי המקרא===
עץ זית
בוולגטה ובתרגום יונתן לספר מלכים מתורגם "עץ שמן" כעץ זית (בוולגטה: "lignum olivae" ובתרגום יונתן "אעי זיתא"). בתרגום השבעים לספר מלכים תורגם עץ שמן כ-"πευκίνων" (אורן). בפשיטתא תורגם במלכים "עצי מידה".

אורן ירושלים

בספר ישעיהו תרגם יונתן "אעא דמשח", תרגום מילולי של "עץ שמן" ללא זיהוי נוסף, ובוולגטה תורגם גם כאן "עץ זית".

בספר נחמיה תורגם שם העץ בתרגום השבעים כ-κυπαρισσίνων (ברוש), בוולגטה כ-"lignnum pulcherrimum" (עץ יפה במיוחד) ובפשיטתא תורגם שם כ"עצי אגוזים".

===בספרות חז"ל===
בתלמוד הבבלי מזוהה עץ השמן על ידי רב "אפרסמא" שהוא מין ממיני הארז. יש ממפרשי התלמוד שפרשו שמדובר בשיח האפרסמון אמנם פירוש זה בעייתי משום ששיח זה קטן ואינו מתאים לבניית דלתות וקורות עץ.

בתלמוד הירושלמי מזוהה עץ השמן עם "דדנין", אשר לפי הסברה הרווחת הוא δαδινος.

===בפרשנות המסורתית===
בעקבות תרגום יונתן, פירש גם רש"י ש"עץ שמן" הוא עץ זית. פרשנים רבים מסתייגים מפירוש זה, שכן בספר נחמיה ובמסכת תמיד נזכרו עץ הזית ועץ השמן בנפרד.

בעל המצודות פירש בספר מלכים שאלו עצי זית, אף בספר ישעיהו ובספר נחמיה פירש שאלו עצי סרק.

רד"ק מזהה את עצי השמן עם עץ האורן ("פי"ן בלע"ז", כלשונו, היינו pinus) ולשיטתו, העץ נקרא כך משום "השמן היוצא ממנו היא הזפת". גם רלב"ג בפירושו למלכים הסביר שזהו מין של ארז, כלומר עץ מחטני, והוסיף שזהו "קדי בלע"ז או פין", שזהו כאמור, עץ האורן.

רבי עובדיה מברטנורא פירש: "האילן שקורין לו בלע"ז פינ"ו ובערבי צינוב"ר", כלומר, לפי זיהויו מדובר באורן הסלע שזרעיו הנאכלים נקראים בערבית צנוברים.

רבי אברהם בן שלמה רואה ב"עץ השמן" את האלה ארצישראלית או אלה אטלנטית. 

===חוקרים מודרניים===

יהודה פליקס מקבל את הזיהוי הקדוםשל עץ השמן עם האורן, בשל התאמתו לבניין ולבעירה, ובשל השמן הריחני המופק ממנו, ולדעתו מדובר במין אורן ירושלים, בשל העובדה שמספר נחמיה משמע שהעץ היה נפוץ בהרים שסביבות ירושלים, וזיהוי זה מקובל גם על שמואל אחיטוב.

שמואל וזאב ספראי זיהו בשמו של פליקס את עץ השמן דווקא עם המין אורן הסלע, זיהוי ההולם את פירושו שח רבי עובדיה מברטנורא.

===זיהויים נוספים===

היו שזיהו את עץ השמן המקראי עם הצמח יצהרון מכסיף (Elaeagnus angutifolia), והוא אך זכה לכינוי העברי המודרני עץ שמן שהשתרש עש היום, אך ככל הנראה אין מדובר בעץ השמן המקראי, שכן מין זה לא גדל בהרי ירושלים כלל והוא אינו מתאים לבנייה ולבעירה, ושמו שונה בעקבות כך. 

זיהוי נוסף שהועלה ולא התקבל הוא הזיהוי עם הער האציל (דפנה).

==לקריאה נוספת==
* זהר עמר, צמחי המקרא, ירושלים 2012, עמ' 167 - 169. 
==קישורים חיצוניים==
* רפאל מיוחס, [https://tanachblog.com/2014/06/09/עץ-שמן/ עץ שמן], בלוג התנ"ך.
* [https://daf-yomi.com/DYItemDetails.aspx?itemId=16554 עץ שמן], בפורטל הדף יומי .

==הערות שוליים==

קטגוריה:עצים בתנ"ך
לינדון ויקטור

לינדון ויקטור (באנגלית: Lindon Victor; נולד ב-28 בפברואר 1993) הוא אתלט גרנדי, זוכה מדליית ארד אולימפית (פריז 2024), זוכה מדליית ארד באליפות עולם (בודפשט 2023) ופעמיים אלוף חבר העמים הבריטי (גולד קוסט 2018 וברמינגהאם 2022) בקרב עשר.

== ביוגרפיה ==
=== 2015 ===
במשחקים הפאן-אמריקאיים שנערכו ביולי בטורונטו שבקנדה סיים במקום שביעי בקרב עשר בשיא אישי חדש של 7,453 נקודות.

=== 2016 ===
באולימפיאדת ריו דה ז'ניירו שנערכה באוגוסט סיים במקום 16 בקרב עשר בתוצאה של 7,998 נקודות.

=== 2017 ===
באליפות העולם שנערכה באוגוסט בלונדון שבממלכה המאוחדת פרש מקרב עשר לאחר שלא הצליח לקבוע תוצאות בזריקת דיסקוס ובקפיצה במוט.

=== 2018 ===
באליפות העולם באולם שנערכה במרץ בברמינגהאם שבממלכה המאוחדת פרש מקרב שבע לאחר שלא הצליח לקבוע תוצאה בקפיצה לגובה.

==== אלוף חבר העמים הבריטי בפעם הראשונה ====
במשחקי חבר העמים הבריטי שנערכו בגולד קוסט שבאוסטרליה זכה במדליית זהב בקרב עשר בתוצאה של 8,303 נקודות.

=== 2019 ===
==== סגן אלוף המשחקים הפאן-אמריקאיים ====
במשחקים הפאן-אמריקאיים שנערכו באוגוסט בלימה שבפרו זכה במדליית כסף בקרב עשר בתוצאה של 8,240 נקודות.

באליפות העולם שנערכה באוקטובר בדוחה שבקטר פרש מקרב עשר לאחר שלא הצליח לקבוע תוצאות בזריקת דיסקוס ובקפיצה במוט.

=== 2021 ===
באולימפיאדת טוקיו שנערכה באוגוסט סיים במקום שביעי בקרב עשר בתוצאה של 8,414 נקודות. 

=== 2022 ===
באליפות העולם באולם שנערכה במרץ בבלגרד שבסרביה סיים במקום שמיני בקרב שבע בשיא גרנדה חדש של 6,029 נקודות.

באליפות העולם שנערכה ביולי ביוג'ין שבאורגון, ארצות הברית, סיים במקום חמישי בקרב עשר בתוצאה של 8,474 נקודות.

==== אלוף חבר העמים הבריטי בפעם השנייה ====
במשחקי חבר העמים הבריטי שנערכו באוגוסט בברמינגהאם זכה במדליית זהב בקרב עשר בתוצאה של 8,233 נקודות.

=== 2023 ===
==== מדליית ארד באליפות עולם ====
באליפות העולם שנערכה באוגוסט בבודפשט שבהונגריה זכה במדליית ארד בקרב עשר בשיא גרנדה חדש של 8,756 נקודות, אחרי פירס לפייג' (8,909 נקודות) ודמיאן וורנר (8,804 נקודות), שניהם מקנדה.

=== 2024 ===
==== מדליית ארד אולימפית ====
באולימפיאדת פריז שנערכה באוגוסט,זכה במדליית ארד בקרב עשר בשיא גרנדה חדש של 8,756 נקודות, אחרי מרקוס רות' וליאו נויגבאוור. במהלך התחרות קבע שיא אולימפי בזריקת דיסקוס כחלק מקרב 10, בתוצאה של 53.91 מטר.

== שיאים אישיים ==
=== אצטדיון ===
* ריצת 100 מטר: 10.56 שניות (2019)
* ריצת 400 מטר: 48.05 שניות (2023)
* ריצת 1500 מטר: 4:39.67 דקות (2023)
* ריצת 110 מטר משוכות: 14.45 שניות (2017)
* קפיצה לגובה: 2.09 מטר (2017)
* קפיצה במוט: 4.92 מטר (2021)
* קפיצה לרוחק: 7.55 מטר (2023)
* הדיפת כדור ברזל: 16.52 מטר (2017)
* זריקת דיסקוס: 55.87 מטר (2019)
* הטלת כידון: 71.56 מטר (2023)
* קרב עשר: 8,756 נקודות (2023), שיא גרנדה

=== אולם ===
* ריצת 60 מטר: 6.91 שניות (2022)
* קפיצה לרוחק: 7.56 מטר (2022)
* הדיפת כדור ברזל: 16.55 מטר (2017)
* קפיצה לגובה: 2.07 מטר (2017)
* ריצת 60 מטר משוכות: 8.24 שניות (2016)
* קפיצה במוט: 4.76 מטר (2017)
* ריצת 1000 מטר: 2:48.21 דקות (2022)
* קרב שבע: 6,029 נקודות (2022), שיא גרנדה

== קישורים חיצוניים ==

קטגוריה:ספורטאים גרנדים
קטגוריה:אתלטים באולימפיאדת ריו דה ז'ניירו (2016)
קטגוריה:מתחרים בקרב עשר באולימפיאדת טוקיו (2020)
קטגוריה:מתחרים בקרב עשר באולימפיאדת פריז (2024)
קטגוריה:זוכי מדליית ארד אולימפית: אתלטיקה
קטגוריה:נושאי דגל גרנדה באולימפיאדה
קטגוריה:ילידי 1993
ניק וינטר

אנתוני ויליאם "ניק" וינטר (באנגלית: Anthony William "Nick" Winter; 25 באוגוסט 1894 – 6 במאי 1955) היה אתלט אוסטרלי. אלוף אולימפי (פריז 1924) ושיאן עולם (1924–1931) בקפיצה משולשת.

== ביוגרפיה ==
וינטר נולד וגדל בניו סאות' ויילס. ב-1915 התגייס ל ושירת במצרים עם גדוד הפרשים השביעי ובצרפת עם חיל השירות של הצבא האוסטרלי. הוא חזר לאוסטרליה ביוני 1919 ומדצמבר 1920 עבד ככבאי במנלי (פרוור של סידני) 

===1924===
====אלוף אולימפי ושיאן עולם====
באולימפיאדת פריז זכה במדליית זהב בקפיצה משולשת בשיא עולם חדש אותו קבע בקפיצה השישית והאחרונה 15.525 מטר, לפני לואיס ברונטו מארגנטינה שהוביל לאורך כל התחרות עד הקפיצה השישית והאחרונה בשיא אולימפי אותו קבע בפיהצ הראשונה 15.425 מטר ווילהו טולוס מפינלנד האלוף האולימפי היוצא (15.37 מטר).

===1928===
באולימפיאדת אמסטרדם סיים במקום 12 בקפיצה משולשת בתוצאה של 14.15 מטר ולא הצליח להגן על תוארו. 

== שיאים אישיים ==
* קפיצה משולשת: 15.52 מטר (1924), שיא עולם בעבר (1924–1931)

==קישורים חיצוניים==

קטגוריה:אתלטים אוסטרלים
קטגוריה:שיאני עולם באתלטיקה
קטגוריה:אלופים אולימפיים: קפיצה משולשת
קטגוריה:אתלטים באולימפיאדת פריז (1924)
קטגוריה:אתלטים באולימפיאדת אמסטרדם (1928)
פיאם-י זן

מינה קשוואר כמאל (1956 - 1987), מייסדת פיאם-י זן]]
פיאם- זן (בפרסית: پیام زن, "מסר הנשים") הוא מגזין נשים שמתפרסם באפגניסטן על ידי האגודה המהפכנית של נשות אפגניסטן (RAWA). המגזין התחיל כפרסום רבעוני בעל נטיות סוציאליסטיות חזקות בפרסית, פשטו ואורדו והתמקד בזכויות נשים והתנגדות לפונדמנטליזם.
עם הזמן, הוא הפך למקור מרכזי לחדשות על פוליטיקה וחברה באופן כללי יותר.
כעת זהו מגזין מקוון כחלק מ-www.rawa.org.
עמוד השער של הגיליון הראשון
המגזין החל להתפרסם ב-1981. ביוזמתה של מינא כשוואר כמאל והופץ בעיקר על ידי מתנדבי RAWA, לעיתים קרובות תוך סיכון אישי ניכר. בדרך כלל, מתנדבת הייתה מסתובבת בשווקים בפקיסטן ובאפגניסטן עם עותקים של המגזין, וכשזה נודע, נשים יצאו למצוא את המפיצה. פעילות RAWA לרוב לא היו עובדות בעיר הולדתן כדי להימנע מזיהוי ואף רדיפה.

== הערות שוליים ==

קטגוריה:מגזיני נשים
קטגוריה:פמיניזם: כתבי עת
אדריאן רולנד הולסט

האנדרטה הלאומית ב[[אמסטרדם השיר החקוק הוא של רולנד הולסט]]
אַדְרִיאַנוּס (אַדְרִיאַן) רוֹלַנְד הוֹלְסְט (בהולנדית: Adrianus (Adriaan) Roland Holst; ) היה סופר ומשורר הולנדי, שכונה "נסיך המשוררים ההולנדיים". הוא היה הזוכה השני, ב-1948, ב. הוא היה מועמד לפרס נובל לספרות.

הולסט היה אחיינו של הצייר והסופרת, המשוררת והסוציאליסטית הנרייטה רולנד הולסט. יצירתו הענפה מתאפיינת בסגנון חגיגי משלו ובסמליות עשירה.

==קורות חיים==
אדריאן רולנד הולסט גדל באזור . הוא למד בבית הספר התיכון בהילברסום (בית הספר נקרא כיום על שמו ונקרא א. רולנד הולסט קולג') ולמד אומנויות קלטיות באוניברסיטת אוקספורד בין השנים 1908 עד 1911, שם הושפע משירתם של פרסי ביש שלי וויליאם בטלר ייטס ומהסאגות הקלטיות.

כבר בגיל עשרים הספיק רולנד הולסט לפרסם שירים במגזין הספרותי "De XXste Eeuw" ("המאה העשרים"). ב-1911 הייתה הופעת הבכורה שלו כמשורר, ספר השירים "Verzen" ("חרוזים"). באוספים הבאים שלו "De belijdenis van de stilte" ("וידוי השתיקה") ו-"Voorbij de wegen" ("מעבר לדרכים") הגיע קולו לבשלות. החרוזים מגלים תשוקה רומנטית, מתוך מיתולוגיה ובדידות נעלה. "Deirdre en de zonen van Usnach" ("דיירדרה ובני אוסנח"; 1920), שהופיע בסדרת פלדיום, הוא סיפור פיוטי בעולם הקלטי. הסיפור עדיין נקרא בהרחבה. בין קובצי שיריו: "Ex tenebris mundi" ("מחשכת העולם"; 1926) ו"Een winter aan zee" ("חורף ליד הים"; 1937). כמו-כן תרגם להולנדית יצירות מאת ויליאם שייקספיר וויליאם בטלר ייטס.

ב-1918 נסע רולנד הולסט להתגורר ב בצפון הולנד, שם מתגוררים כיום בביתו סופרים ומשוררים שונים ברוטציה.

==כתבים נבחרים==
<div style="direction: ltr;">
* 1911 – Verzen
* 1913 – De belijdenis van de stilte
* 1920 – Deirdre en de zonen van Usnach
* 1920 – Voorbij de wegen
* 1925 – De afspraak
* 1925 – De wilde kim
* 1926 – Ex tenebris mundi: gedichten
* 1926 – Over den dichter Leopold
* 1928 – Het Elysisch verlangen (gevolgd door De zeetocht van Ban)
* 1928 – Shelley, een afscheid
* 1932 – Tusschen vuur en maan
* 1936 – De pooltocht der verbeelding
* 1936 – Voorteekens
* 1937 – Een winter aan zee
* 1938 – Uit zelfbehoud
* 1940 – In memoriam Charles Edgar du Perron en Menno ter Braak
* 1940 – Onderweg
</div>

==קישורים חיצוניים==

<div style="direction: ltr;">
* [https://resources.huygens.knaw.nl/bwn1880-2000/lemmata/bwn2/roland/index.html Roland Holst, Adrianus (1888-1976)], Huygens Institute
</div>

==הערות שוליים==

קטגוריה:משוררים הולנדים
קטגוריה:הולנדים שנולדו ב-1888
קטגוריה:הולנדים שנפטרו ב-1976
פסטיבל ג'רש

פסטיבל ג'רש לתרבות ואמנויות (בערבית: مهرجان جرش للثقافة والفنون ; תעתיק: מהרג'אן ג'רש לא-ת'קאפה ואל-פֻנוּן) הוא פסטיבל הנערך מדי שנה באתר הארכאולוגי (יווני, רומי) ליד העיר ג'רש, בצפון ירדן. במסגרת הפסטיבל מתקיימים הופעות של זמרות וזמרים, מופעי מחול פולקלורי, הצגות ומופעי אופרה, בביצוע אמנים בעיקר ממדינות ערב ומכל רחבי העולם.<ref></ref>

== היסטוריה ==
ה[[אמפיתיאטרון בג'רש]]
הפסטיבל נוסד בשנת 1981 על ידי המלכה נור, אשתו הרביעית של חוסיין מלך ירדן. הפסטיבל התחיל בצניעות, ונערך בחסות אוניברסיטת אל-ירמוכ ובהמשך הופק בחסות משרד התרבות הירדני. הפסטיבל נערך באתר העתיקות שליד העיר ג'רש כשהוא מואר, והעתיקות הן החלק הראשי בתפאורה.

במהלך השנים, השתתפו בפסטיבל עשרות דמויות אמנותיות וספרותיות מובילות, כמו פיירוז, סבאח פח'רי, ג'ורג' ואסוף, ורדה, סמירה סעיד, מרסל ח'לייף, מגדה אל-רומי, אדוניס, מלחם ברכאת, המשורר מחמוד דרוויש, המשורר סמיח אל-קאסם ועוד.

== התנגדות לקיום הפסטיבל ==
מאז היווסדו של הפסטיבל, האופוזיציה האסלאמית בירדן ראתה בו השחתה מוסרית והתנגדה לקיומו. בשנת 1991 במהלך מלחמת המפרץ, הייתה בפרלמנט התנגדות עזה לקיום הפסטיבל, אך ממשלת ירדן החליטה לקיימו ובאותה שנה הופיעו בתוכנית הפסטיבל זמרים מפורסמים שיצירותיהם היו בעלי אופי ערבי - לאומני, כמו: מרסל ח'ליפה , ג'וליה בוטרוס ומג'דה אל רומי.

בשנת 2008 הופסק פסטיבל ג'רש והוחלף ב שהתקיים במקום ובמועדים הרגילים של פסטיבל ג'רש בקיץ 2008. ממשלתו של מערוף אל-בח'ית החליטה לחדש את פסטיבל ג'רש בקיץ 2011, לאחר הפסקה בת 3 שנים.

== הפסטיבל בשנת 2023 ==
בשנת 2023 הפסטיבל התקיים בחסות עבדאללה השני מלך ירדן, לרגל מלאות 100 שנה לממלכה ההאשמית.<ref></ref> הפסטיבל כלל מעל 40 הופעות של אמנים ובכללם זמרים מפורסמים, להקות מחול פולקלורי מתרבויות שונות, מפגשי שירים ומשוררים, תוכנית לגילוי כישרונות צעירים ועוד.

== קישורים חיצוניים ==
* [https://www.jerashfestival.jo/uploads/files/PROGRAM2023_1.pdf תוכנית הפסטיבל לשנת 2023]

== הערות שוליים ==

קטגוריה:ירדן: אתרי מורשת עולמית
קטגוריה:ירדן: תרבות
קטגוריה:פסטיבלים
רועי יתח

רועי יתח הוא קצין בצה"ל בדרגת אלוף-משנה המשמש כמפקד בית הספר להגנת הגבולות. בין היתר שימש כמפקד יחידה 636 וסגן מפקד חטיבת יהודה. 

==ביוגרפיה==
יתח נולד למשפחה ציונית-דתית בעיר טבריה. התגייס לצה"ל והתנדב לשירות בגדוד 890 של חטיבת הצנחנים. ביצע קורס מ"כים חי"ר וקורס קציני חי"ר ושימש כמפקד פלוגה בגדס"ר צנחנים. לאחר מכן שימש כקצין אג"ם של חטיבת ביסלמ"ח. לאחר תפקיד זה עבר לשמש כסגן מפקד יחידה 636 

לאחר מכן יצא ללימודים במסגרת המכללה לפיקוד ומטה, ובשנת 2017 מונה לתפקיד סגן מפקד חטיבת יהודה. בשנת 2018 מונה למפקד יחידה 636, תפקיד בו שימש עד שנת 2020. עקב הישגים אליהם היחידה הגיעה בתקופת פיקודו, זכתה היחידה באות הערכה מבצעי מטעם הרמטכ"ל בשנת 2020, לאחר סיום תקופת פיקודו עליה.

בשנת 2020 מונה לקצין המבצעים של פיקוד המרכז. בשנת 2021 מונה לראש מטה אוגדת איו"ש והועלה לדרגת אלוף-משנה. בתחילת שנת 2024 פורסם כי ימונה למפקד בית הספר להגנת הגבולות.

==חיים אישיים==
יתח נשוי ואב לילדים ומתגורר בנווה דניאל.

==הערות שוליים==

קטגוריה:מפקדי יחידה 636
לוקה גארזה

לוקה גארזה (באנגלית: Luka Garza; נולד ב-27 בדצמבר 1998) הוא כדורסלן אמריקאי-בוסני המשחק בקבוצת מינסוטה טימברוולבס מליגת ה-NBA, בעמדת הסנטר.

==קריירת מכללות==
גארזה נולד בוושינגטון די. סי., ובין השנים 2017–2021 למד באוניברסיטת איווה. בעונתו הרביעית בקבוצת הכדורסל של האוניברסיטה העמיד ממוצעים של 24.1 נקודות, 8.7 ריבאונדים, 1.7 אסיסטים ו-1.6 חסימות למשחק, וזכה בפרסי נייסמית' וג'ון וודן המוענקים לשחקן המצטיין בליגת המכללות. סיים את קריירת המכללות שלו כקלעי הגדול בתולדות אוניברסיטת איווה, עם 2,306 נקודות.

==קריירה מקצועית==
===דטרויט פיסטונס===
גארזה נבחר בבחירה ה-52 של דראפט ה-NBA{{כ}} 2021, על ידי דטרויט פיסטונס. בעונת הרוקי שלו שותף ב-32 משחקים, וקלע 5.8 נקודות בממוצע למשחק. ביוני 2022 שוחרר מהפיסטונס.

===מינסוטה טימברוולבס===
באוקטובר 2022 חתם על "חוזה דו-כיווני" במינסוטה טימברוולבס. ב-8 בפברואר 2023 קלע שיא קריירה של 25 נקודות, במשחק מול יוטה ג'אז. באפריל 2024, לאחר כשנה וחצי במינסוטה, הומר חוזהו לחוזה NBA סטנדרטי.

==נבחרת לאומית==
אביו של גארזה ספרדי-אמריקאי ואמו היא בוסנית, ובשל כך מחזיק גארזה באזרחות בוסנית. באוגוסט 2023 יצג לראשונה את נבחרת בוסניה והרצגובינה בכדורסל, בטורניר מוקדמות אולימפיאדת פריז (2024).

==סטטיסטיקות הקריירה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| 	|| דטרויט	|| 32 || 5 || 12.2 || 0.449 || 0.327 || 0.623 || 3.1 || 0.6 || 0.3 || 0.2 || 5.8
|- style="background-color: #EFEFEF;"		||
| 	|| מינסוטה	|| 28 || 0 || 8.7 || 0.543 || 0.359 || 0.788 || 2.3 || 0.6 || 0.1 || 0.1 || 6.5
|- style="background-color:#80BFFF; font-weight:bold;"		||
| קריירה || || 60 || 5 || 10.5 || 0.490 || 0.341 || 0.699 || 2.7 || 0.6 || 0.2 || 0.1 || 6.1
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים בוסנים
קטגוריה:וושינגטון די. סי.: כדורסלנים
קטגוריה:כדורסלני אוניברסיטת איווה
קטגוריה:כדורסלני דטרויט פיסטונס
קטגוריה:כדורסלני איווה וולבס
קטגוריה:כדורסלני מינסוטה טימברוולבס
קטגוריה:בחירות דראפט של דטרויט פיסטונס
קטגוריה:אמריקאים שנולדו ב-1998
קטגוריה:בוסנים שנולדו ב-1998
יוסף פרידלנדר

יוסף פרידלנדר (בוהמיה 1753 – וסטפאליה 26 בנובמבר 1852) היה רבה של דוכסות וסטפאליה, ואחד מהרבנים הראשונים שתמכו ביהדות הרפורמית.

==ביוגרפיה==
שער הקונטרס שרש יוסף, ברילון 1834
נולד בעיר קולין ב-1753. אביו היה אברהם פרידלנדר אחיו של דוד פרידלנדר. עוד לפני היותו בן 17 הגיע לפראג ולמד בישיבתו של הרב יחזקאל לנדא בעל נודע ביהודה. לאחר מכן למד גם בישיבת פרשבורג. מאוחר יותר עבר לדוכסות וסטפאליה ושימש כשוחט ומורה בעיר פדברג . בסביבות 1815 עבר להתגורר בברילון שם ניהל את בית הספר היהודי ועבד כפקיד אצל עורך הדין יוהאן זייברץ . ב-26 באפריל 1833 מונה בטקס רשמי על ידי ממשלת פרוסיה לרב אזורי של דוכסות וסטפאליה ונסיכות ויטגנשטיין , בתפקיד זה שימש כ-20 שנה עד למותו.

פרידלנדר תמך בשינויים ביהדות אך לא הגדיר את עצמו כ"רפורמי" במלא המובן. הוא הנהיג בבית הכנסת בברילון תפילה בגרמנית ונגינת עוגב, הורה לבטל את יום טוב שני של גלויות והכריז כי ההלכות שבמשנה ובתלמוד אינן מחייבות בהכרח בכל התקופות. הוראתו לגבי יום טוב שני התפרסמה בעיתונות ובקונטרס "שרש יוסף" ועוררה התנגדות רבה בקרב רבנים שמרנים. יהודה לייב קארלבורג פרסם נגדו את הקונטרס "אגרת מלחמת חובה", ופנה לצבי הירש להרן ולאישים נוספים שיפעלו נגדו ונגד הפרנס לוי הלוביץ שתמך בו. הרב שמואל לנדא והרב אברהם זוטרא התנגדו גם הם להוראתו של פרידלנדר אך העדיפו שלא לתקוף אותו בגלוי. פרידלנדר הוציא "מהדורא בתרא" ל"שורש יוסף" ובה הגיב למתקפה נגדו ופרסם גם התכתבות עם אהרן חורין בעניין.

מת בערב שבת ט"ו בכסלו ה'תרי"ג בגיל 99 ותשעה חודשים. הותיר אחריו שלוש בנות, בן ועשרות נכדים ונינים.

==כתביו==
* שרש יוסף: בו מבוארים כל דיני י"ט שני ש"ג בשרשים וענפים ובקל ימצאו המעיינים בו תשובה נצחת על טענות המתנגדים ברילאן 1834. (עותק דיגיטלי: [https://books.google.co.il/books?id=gIYya5MA6JQC&newbks=1&newbks_redir=0&dq=שרש%20יוסף&hl=iw&pg=PP1#v=onepage&q&f=false בעברית], [https://books.google.co.il/books?id=uW5sh7ZkO9cC&newbks=1&newbks_redir=0&dq=Schoresch%20Joseph&hl=iw&pg=PP1#v=onepage&q&f=false בגרמנית])
* מהדורא בתרא 1835 ([https://books.google.co.il/books?id=2WCZa2I4AIMC&newbks=1&newbks_redir=0&hl=iw&pg=PP1#v=onepage&q&f=false עותק דיגיטלי])

==לקריאה נוספת==
* Der Israelitische Volkslehrer חלק שני עמודים 295–300 ([https://books.google.co.il/books?id=3_QXAQAAIAAJ&newbks=1&newbks_redir=0&dq=Joseph%20Abraham%20Friedländer&hl=iw&pg=RA1-PA295#v=onepage&q&f=false עותק דיגיטלי])

==קישורים חיצוניים==

* 
* 

==הערות שוליים==

קטגוריה:רבנים גרמנים
קטגוריה:רבנים רפורמים
קטגוריה:רבנים בוהמים
קטגוריה:מחברי ספרי הלכה
קטגוריה:בוגרי ישיבת פרשבורג
קטגוריה:שוחטים
קטגוריה:ילידי 1753
קטגוריה:נפטרים ב-1852
מרכז אוקספורד ללימודי עברית ויהדות

ספריית הזיכרון של ליאופולד מילר
מרכז אוקספורד ללימודי עברית ויהדות, באנגלית: Oxford Centre for Hebrew & Jewish Studies ובקיצור (OCHJS), הוא מרכז עצמאי מוכר של אוניברסיטת אוקספורד שבאנגליה. עמיתי המחקר מלמדים במגוון תארים לתואר ראשון ושני במזרחנות. המרכז מוציא לאור את "כתב העת למדעי היהדות".

==היסטוריה==
המרכז נוסד בשנת 1972 על ידי ד"ר דייוויד פטרסון, כדי לסייע בשיקום מדעי היהדות באירופה לאחר השואה. כיום הוא ממוקם במכון קלרנדון, רחוב וולטון, אוקספורד, OX1 2HG, לאחר שעבר מאחוזת יארנטון ב-2014. זהו ארגון צדקה רשום וחברה מוגבלת בערבות המאוגדת באנגליה, לפי החוק האנגלי. כיום, זהו אחד המרכזים האקדמיים המובילים ללימודי יהדות באירופה. עמיתיו ומרצים מעבירים קורסים בלימודי עברית ויהדות לבוגרי תואר ראשון ושני עד לרמת דוקטורט בפקולטות רבות באוניברסיטת אוקספורד. המרכז מקדם גם לימודי יהדות המבוססים על האוספים העבריים והיהודיים של הספרייה הבודליינית על ידי תמיכה במחקר, על ידי פרויקטי פיתוח ועל ידי צוות משותף עם ספריית הזיכרון לאופולד מולר של המרכז.

==ספריית הזיכרון של ליאופולד מולר==
ספריית המרכז נקראת ספריית הזיכרון לאופולד מולר. היא שוכנת במרתף של מכון קלרנדון. היא מהווה את אחד האוספים החשובים ביותר של ספרים וכתבי עת במדעי היהדות באירופה ומשמשת משאב עבור חוקרים, סטודנטים ועמיתים אורחים של המרכז. ליבת הספרייה מורכבת מכמה אוספים וארכיונים נדירים; בין אלה ניתן למצוא אוסף גדול של חומרים שנתרם על ידי הרב לואי ג'ייקובס, אוסף קונטרסים של Loewe מאת הרברט לווה ובנו הבכור, ספריית יעקב ה. קופנגן (1913–1997), ארכיון גצל קרסל, אוסף פויל-מונטיפיורי (המשלב את ספרייתו של ליאופולד צונץ), ארכיון ליפסון-שנדל ומשה מונטיפיורי של תיעוד נדיר לגבי חייו ופעילותו של סר משה מונטיפיורי, אחד האוספים הגדולים ביותר של ספרי יזכור באירופה – הוא מונה למעלה מ-800 כרכי זיכרון לקהילות שנספו בשואה, וארכיון הרב הוגו גרין. בין המפעלים האחרונים של הספרייה ניתן למנות את פרויקט ספריית ההשכלה הדיגיטלית והתערוכה הדיגיטלית של ארכיון רפאל לווה.

==תוכנית הכתיבה לסופרים ישראלים==
כבר מסוף שנות ה-60 הקים פטרסון, ששימש כפרופסור בסנט קרוס קולג' באוניברסיטת אוקספורד, קרן מלגות שמימנה את שהותם של סופרים ישראלים באוקספורד. חלק מהסופרים ומהמשוררים החשובים בישראל זכו לתקופות שהייה באווירה הכפרית והשקטה של המקום ויכלו להתמסר ליצירתם. ביניהם: אהרון אפלפלד, עמוס עוז, ט. כרמי, יהושע קנז, עמליה כהנא כרמון, דליה רביקוביץ וא.ב. יהושע. גם לאחר הקמת המרכז ביארנטון, נמשכה התוכנית. חלק מהסופרים הישראלים הוזמנו למקום מספר פעמים. בין הסופרים הנוספים שהוזמנו ליארנטון נמנים: גדעון תלפז, יונת ואלכסנדר סנד,, בנימין תמוז, יהושע סובול, יצחק לאור, בן ציון תומר, מוטי לרנר, נורית זרחי, שולמית הראבן, ישעיהו קורן, עודד פלד, דורית פלג, חיים באר, אהרן אמיר, סמי מיכאל, אשר רייך, יגאל בן-אריה וסמי ברדוגו.

==קישורים חיצוניים==
* 

* [https://www.ochjs.ac.uk/ האתר הרשמי] 
* 

==הערות שוליים==

קטגוריה:אוניברסיטת אוקספורד
קטגוריה:מדעי היהדות
רשימת החלטה

רשימת החלטה (באנגלית: Decision list) היא דרך לייצוג פונקציות, עם שימושים בלמידה חישובית, בתכנות ובתקשורת מחשבים. ניתן לראות רשימת החלטה כגרסה של עץ החלטה בה מושרה סדר על החוקים, ועל כן אפשרית חפיפה ביניהם. לחלופין, ניתן לתאר רשימת החלטה כהיררכיה של מומחי סיווג, ובה מתקבל הסיווג של מומחה רק אם כל המומחים שקודמים לו בהיררכיה נמנעו מלסווג קלט נתון.

==הגדרה==
רשימת החלטה באורך <math>r</math>, היא רשימה של זוגות סדורים <math>(f_1, b_1), (f_2, b_2), ..., (f_r, b_r)</math> ובה הפונקציות <math>f_1, ..., f_r</math> הן פונקציות בוליאניות מעל תחום נתון <math>X</math>, הפונקציה <math>f_r</math> היא הקבוע <math>true</math> (הערך "אמת" או 1), ו-<math>b_1, ..., b_r</math> הם קבועים מתוך טווח נתון, <math>D</math>.

בהינתן הקלט <math>x_1,...,x_n</math>, מחזירה רשימת החלטה את הפלט <math>b_{\arg\min_{1\leq i \leq r}f_i(x_1, ..., x_n)=true}</math>, כלומר את הערך <math>b_i</math> המתאים לפונקציה <math>f_i</math> הראשונה שמחזירה <math>true</math> על הקלט.

לחלופין, ניתן לראות רשימת החלטה כיצוג של שרשרת של פקודות תנאי:

הפונקציות <math>f_1...f_r</math> נקראות תנאים, הקבועים <math>b_1...b_r</math> נקראים החלטות או פלטים, והזוגות הסדורים <math>(f_i, b_i)</math> מכונים חוקים, צמתים או כללים. רשימת החלטה היא לכן קבוצה סדורה של חוקים.

==שימושים==
רשימות החלטה נמצאות ביסודן של מספר רב של מערכות מומחה מבוססות חוקים.<ref></ref> הדוגמאות הנפוצות ביותר הן מערכות תקשורת מחשבים כגון נתבים וחומות אש. ברבות ממערכות אלו, קובע המשתמש את התצורה על ידי הגדרת חוקים המסודרים ברשימת החלטה.<ref></ref><ref></ref> חבילות נתונים מגיעות למערכות אלו, ונתוניהם (בדרך כלל רק אלו שבכותרת שלהם) מושווים אל מול החוקים שקבע המשתמש, לפי סדר החוקים שגם אותו קבע המשתמש. תוצאת החוק הראשון שתואם לנתוני החבילה, היא הפעולה שתנקוט המערכת ביחס לחבילה, למשל, השמטת החבילה או העברתה ליעדה.
==סוגים==
סוגי רשימות החלטה נבדלים זה מזה בתחום של הפונקציות הבוליאניות ובטווח של הפלטים. הרשימות הפשוטות ביותר הן אלו שבהן גם תחום הפונקציות וגם טווח הפלטים הם בוליאנים.

בפרט, נחקרה רבות המחלקה k-DL ובה כל הפונקציות הבוליאניות הן מונומים עם <math>k</math> משתנים בוליאנים לכל היותר (פסוקיות באורך עד <math>k</math>). במאמר משנת 1987 הראה רונלד ריבסט כי המחלקה k-DL מכלילה את המחלקות הבסיסיות k-CNF ו-k-DNF, וכן עצי החלטה בוליאנים בעומק עד <math>k</math>.<ref></ref>
==כמודל בלמידה חישובית==
רשימות החלטה, בעיקר בוליאניות, נלמדו רבות כמודל בלמידה חישובית. במאמר הנזכר לעיל, הציג ריבסט אלגוריתם המשיג למידת PAC יעילה עבור המחלקה k-DL. גם במודל השגיאה החסומה ישנן תוצאות המראות למידה יעילה.<ref></ref>

== ראו גם ==
* עץ החלטה
* למידת מכונה

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:למידת מכונה
קטגוריה:קבלת החלטות
זאק זיימק

זאק זיימק (באנגלית: Zach Ziemek; נולד ב-23 בפברואר 1993) הוא אתלט אמריקאי, זוכה מדליית ארד באליפות עולם (יוג'ין 2022) בקרב עשר.

== ביוגרפיה ==
=== 2015 ===
באליפות העולם שנערכה באוגוסט בבייג'ינג שברפובליקה העממית של סין סיים במקום 15 בקרב עשר בתוצאה של 8,006 נקודות.

=== 2016 ===
באולימפיאדת ריו דה ז'ניירו שנערכה באוגוסט סיים במקום שביעי בקרב עשר בתוצאה של 8,392 נקודות.

=== 2017 ===
באליפות העולם שנערכה באוגוסט בלונדון שבממלכה המאוחדת פרש מקרב עשר לאחר שלא השתתף בריצת 1500 מטר.

=== 2018 ===
באליפות העולם באולם שנערכה במרץ בברמינגהאם שבממלכה המאוחדת סיים במקום שישי בקרב שבע בתוצאה של 5,941 נקודות.

=== 2021 ===
באולימפיאדת טוקיו שנערכה באוגוסט סיים במקום שישי בקרב עשר בתוצאה של 8,435 נקודות. 

=== 2022 ===
==== מדליית ארד באליפות עולם ====
באליפות העולם שנערכה ביולי ביוג'ין שבאורגון, ארצות הברית, זכה במדליית ארד בקרב עשר בשיא אישי חדש של 8,676 נקודות, אחרי קווין מאייר מצרפת (8,816 נקודות) ופירס לפייג' מקנדה (8,701 נקודות).

=== 2023 ===
באליפות העולם שנערכה באוגוסט בבודפשט שבהונגריה פרש מקרב עשר לאחר שלא השתתף בריצת 400 מטר.

== שיאים אישיים ==
=== אצטדיון ===
* ריצת 100 מטר: 10.55 שניות (2021)
* ריצת 400 מטר: 49.04 שניות (2016)
* ריצת 1500 מטר: 4:38.38 דקות (2021)
* ריצת 110 מטר משוכות: 14.29 שניות (2017)
* קפיצה לגובה: 2.14 מטר (2021)
* קפיצה במוט: 5.55 מטר (2021)
* קפיצה לרוחק: 7.73 מטר (2014)
* הדיפת כדור ברזל: 15.72 מטר (2023)
* זריקת דיסקוס: 51.64 מטר (2022)
* הטלת כידון: 62.55 מטר (2023)
* קרב עשר: 8,676 נקודות (2022)

=== אולם ===
* ריצת 60 מטר: 6.75 שניות (2016)
* קפיצה לרוחק: 7.48 מטר (2016)
* הדיפת כדור ברזל: 14.53 מטר (2016)
* קפיצה לגובה: 2.06 מטר (2013)
* ריצת 60 מטר משוכות: 8.03 שניות (2018)
* קפיצה במוט: 5.40 מטר (2013)
* ריצת 1000 מטר: 2:48.25 דקות (2013)
* קרב שבע: 6,173 נקודות (2016)

== קישורים חיצוניים ==

קטגוריה:מתחרים בקרב עשר
קטגוריה:אתלטים אמריקאים
קטגוריה:אתלטים באולימפיאדת ריו דה ז'ניירו (2016)
קטגוריה:מתחרים בקרב עשר באולימפיאדת טוקיו (2020)
קטגוריה:אתלטים אמריקאים באולימפיאדת טוקיו (2020)
קטגוריה:מתחרים בקרב עשר באולימפיאדת פריז (2024)
קטגוריה:אמריקאים שנולדו ב-1993
Might Delete Later

Might Delete Later הוא המיקסטייפ הרביעי של הראפר האמריקאי ג'יי קול. הוא יצא בהפתעה ב-5 באפריל 2024, באמצעות חברות התקליטים דרימוויל רקורדס ואינטרסקופ רקורדס, והוא הפרויקט הראשון של קול שלא יצא תחת רוק ניישן. הוא מכיל הופעות אורח של יאנג דרו, גוצ'י מיין, ארי לנקוס, קמ'רון, סנטרל סי, באס, דיילייט ואב-סול. הוצאתו של הפרויקט נרמזה בשבועות שלפני צאתו באמצעות ולוגים שהוציא ג'יי קול ומכיל תגובה לרצועת הדיס של הראפר האמריקאי קנדריק לאמאר, "Like That" ברצועה הסוגרת את האלבום, "".<ref></ref><ref name=":0"></ref><ref></ref><ref></ref><ref></ref> המיקסטייפ מהווה הקדמה לאלבום האולפן השביעי של קול, The Fall Off, עליו הכריז ב-2018.<ref name=":0" />

==רשימת רצועות==

== מיקומי שיא ==

==קישורים חיצוניים==

==הערות שוליים==

קטגוריה:אלבומי 2024
קטגוריה:אלבומי ג'יי קול
קטגוריה:אלבומי הפתעה
קטגוריה:מיקסטייפים באנגלית
קטגוריה:אלבומי חברת אינטרסקופ רקורדס
קטגוריה:אלבומי חברת דרימוויל רקורדס
קטגוריה:אלבומים שהגיעו למקום הראשון בניו זילנד
ליו שה-יינג

ליו שה-יינג (בסינית: 刘诗颖; נולדה ב-24 בספטמבר 1993) היא אתלטית סינית, אלופה אולימפית (טוקיו 2020), סגנית אלופת עולם (דוחה 2019) ואלופת אסיה (ווהאן 2015) בהטלת כידון.

== ביוגרפיה ==
=== 2012 ===
==== אלופת אסיה עד גיל 20 ====
באליפות אסיה עד גיל 20 שנערכה ביוני בקולומבו שבסרי לנקה זכתה במדליית זהב בהטלת כידון בתוצאה של 53.02 מטר.

==== סגנית אלופת עולם עד גיל 20 ====
באליפות העולם עד גיל 20 שנערכה ביולי בברצלונה שבספרד זכתה במדליית כסף בהטלת כידון בשיא אישי חדש של 59.20 מטר.

=== 2015 ===
==== אלופת אסיה ====
באליפות אסיה שנערכה ביוני בווהאן שברפובליקה העממית של סין זכתה במדליית זהב בהטלת כידון בשיא אליפות חדש של 61.33 מטר.

=== 2016 ===
באולימפיאדת ריו דה ז'ניירו שנערכה באוגוסט סיימה במקום 23 בהטלת כידון בתוצאה של 57.16 מטר.

=== 2017 ===
באליפות העולם שנערכה באוגוסט בלונדון שבממלכה המאוחדת סיימה במקום שמיני בהטלת כידון בתוצאה של 62.84 מטר.

=== 2018 ===
==== אלופת משחקי אסיה ====
במשחקי אסיה שנערכו באוגוסט בג'קרטה שבאינדונזיה זכתה במדליית זהב בהטלת כידון בשיא תחרות חדש של 66.09 מטר.

=== 2019 ===
==== סגנית אלופת עולם ====
באליפות העולם שנערכה בספטמבר-אוקטובר בדוחה שבקטר זכתה במדליית כסף בהטלת כידון בתוצאה של 65.88 מטר, אחרי קלסי לי ברבר מאוסטרליה (66.56 מטר) ולפני בת ארצה לו הויהוי (65.49 מטר).

=== 2021 ===
==== אלופה אולימפית ====
באולימפיאדת טוקיו שנערכה באוגוסט זכתה במדליית זהב בהטלת כידון בתוצאה של 66.34 מטר, לפני מריה אנדרייצ'יק מפולין (64.61 מטר) וקלסי לי ברבר (64.56 מטר).

=== 2022 ===
באליפות העולם שנערכה ביולי ביוג'ין שבאורגון, ארצות הברית, סיימה במקום רביעי בהטלת כידון בתוצאה של 63.25 מטר.

=== 2023 ===
==== סגנית אלופת אסיה ====
באליפות אסיה שנערכה ביולי בבנגקוק שבתאילנד זכתה במדליית כסף בהטלת כידון בתוצאה של 61.51 מטר.

באליפות העולם שנערכה באוגוסט בבודפשט שבהונגריה סיימה במקום שישי בתוצאה של 61.66 מטר.

== שיאים אישיים ==
* הטלת כידון: 67.29 מטר (2020)

==קישורים חיצוניים==

קטגוריה:אלופות אולימפיות מסין
קטגוריה:אלופות אולימפיות: הטלת כידון
קטגוריה:אתלטיות באולימפיאדת טוקיו (2020)
קטגוריה:אתלטיות באולימפיאדת ריו דה ז'ניירו (2016)
קטגוריה:אתלטיות סיניות
קטגוריה:מטילות כידון באולימפיאדת טוקיו (2020)
קטגוריה:מטילות כידון
קטגוריה:סיניות שנולדו ב-1993
קטגוריה:סינים שנולדו ב-1993
Heart of the Country

"Heart of the Country" (בעברית: "לב הארץ") הוא שיר שנכתב על ידי פול ולינדה מקרטני מתוך אלבומם Ram שיצא בשנת 1971. הוא נכלל גם בתיבת The 7″ Singles Box בשנת 2022.<ref></ref>

== לחן ==
לשיר מנגינה אקוסטית פשוטה עם מקהלת בס כבדה, וצליל רך במיוחד לגיטרה האקוסטית שהושג על ידי כוונון כל המיתרים צעד שלם נמוך יותר מהצליל הסטנדרטי. השיר עוסק באדם המחפש חווה באמצע שום מקום. השיר משקף את דרכו של פול לאזור הכפרי הסקוטי כדי להימלט מכאבי הראש הקשורים להתפרקות הביטלס באותה תקופה.<ref name=":0">"Paul's 40 Greatest Solo Songs". Special Collector's Edition: Paul McCartney. Rolling Stone. 2013. p. 89.</ref>

== משתתפים ==
* פול מקרטני - שירה, גיטרה בס, גיטרה
* לינדה מקרטני - קולות רקע
* יו מקראקן - גיטרה
* דני סייוול - תופים (עם מברשות)

== קבלה ==
בביקורת עכשווית על Ram, ג'ון לנדאו מהרולינג סטון נתן ל"Heart of the Country" ביקורת שלילית, וכינה אותו "נקודת השפל של האלבום", והשיר ש"מצביע בבירור על כישלונותיו של Ram".<ref name=":1"></ref> לנדאו תיאר את השיר כ"לחן בסגנון אחיד, עם צלילי ג'אז קלים מאוד, שנועד כמובן להיות הרעיון של פול ל"רך".<ref name=":1" />

סטיבן תומאס ארלוויין מ-Allmusic תיאר את השיר כ"מנגינת פולק-פופ חסרת מאמץ שמדורגת בין השירים הטובים ביותר של מקרטני".<ref></ref> ארלוויין גם משבח את "העיבוד מלא הדמיון והיופי".<ref></ref> בשנת 2013, מגזין הרולינג סטון דירג את "Heart of the Country" במקום ה-26 ברשימת השירים הטובים ביותר של פול מקרטני לאחר הביטלס.<ref name=":0" />

== קישורים חיצוניים ==

== הערות שוליים ==

קטגוריה:שירי 1970
קטגוריה:סינגלים מ-1971
קטגוריה:שירי פול מקרטני
קטגוריה:שירים באנגלית
קאראק (עוגייה)

עוגיית קאראק (בצרפתית: Carac) היא מומחיות קולינרית שווייצרית המורכבת מקלתית שוקולד עם אייסינג ירוק. הקאראק נפוץ מאוד ברחבי רומאנדי, ומוכר גם בשווייץ דוברת הגרמנית .

== אטימולוגיה ==
המונח לא היה קיים במילונים הצרפתיים, האטימולוגיה שלו מסתורית. נוכל להביט בקשר הפונטי עם קאראק (caraque) שנכתב אחרת, המציין, על פי המילון האוניברסלי למטבח מעשי של ז'וזף פאבר (1894), סוג של "קקאו באיכות מעולה, כמו זה המיוצר סביב קראקס".

== היסטוריה ==
על פי מקורות מסוימים, לגנאש, מרכיב בסיסי בהכנת קאראקים, יש מקורות אוסטריים. ואכן, זאכרטורטה, שהומצא ב-1832 על ידי צעיר אוסטרי, מכיל גנאש. עם זאת, אין הוכחה שהקאראק מגיע משם.<ref name=":0"></ref>

שף קונדיטור לשעבר טוען שהקאראק הופק בשווייץ דוברת הצרפתית כבר בשנות ה-20. זה היה מוצר מותרות, שהיה מוכר רק בערים.<ref name=":0" />

עם זאת, לא ספרי מתכונים ולא מאמרים הנוגעים למסורת האוכל בשווייץ לא מזכירים את המאפיינים. העדר התייחסות זו מוסבר בהחלט בעובדה שעבודה עם שוקולד מעולם לא הייתה חלק ממסורות האיכרים, שעליהן מבוססות רוב הסקרים והביקורות בתרבות הפופולרית. רק בחמישים השנים האחרונות אנו מוצאים אזכורים כתובים על הקאראק, בעיקר בעלונים מקצועיים המיועדים לקונדיטורים.<ref name=":0" />

ייצור הקאראקים לא השתנה בעשורים האחרונים, אך כיום המרכיבים הבסיסיים (תחתית, גנאש, פונדנט) לרוב כבר מוכנים מראש.<ref name=":0" />

== הרכב ==
הוא מורכב מבסיס בצק, בדרך כלל כמו של עוגת חמאה פּרִיכה, במילוי גנאש עשוי שמנת מלאה (Crème entière) ושוקולד. הכל מכוסה באייסינג ירוק עם שוקולד צ'יפס אחד במרכז. יש גדולים (בסביבות 25&nbsp;ס"מ בקוטר) אך הקוטר הסטנדרטי של הקאראק הוא כ-8&nbsp;ס"מ.

== קישורים חיצוניים ==

* Carac », sur le site web du Patrimoine culinaire suisse.

== הערות שוליים ==

קטגוריה:המטבח השווייצרי
קטגוריה:עוגיות
קלייר ווייט קלר

קלייר ווייט קלר (באנגלית: Clare Waight Keller; נולדה ב-19 באוגוסט 1970) היא סטייליסטית ומעצבת אופנה בריטית. היא שימשה כמנהלת אומנותית של מספר חברות ובתי אופנה יוקרתיים, ביניהם Pringle of Scotland, קלואה וז'יבנשי. ב-2023 היא השיקה קולקציה עם חברת הבגדים היפנית יוניקלו.

==שנים מוקדמות בחייה והשכלה==
ווייט קלר נולדה בבירמינגהם שבאנגליה ב-19 באפריל 1970. את התואר הראשון שלה עשתה ב-Ravensbourne College of Art (כיום Ravensbourne University London), ואת התואר השני למדה בקולג' המלכותי לאומנות.

==קריירה==
היא התחילה את הקריירה שלה בקלווין קליין בניו יורק כסטייליסטית של בגדי נשים. לאחר מכן עברה לעבוד בראלף לורן בקו בגדי גברים. בשנת 2000, טום פורד שכר את שירותיה והיא התחילה לעבוד עבור גוצ'י, שם הייתה אחראית על בגדי נשים ואביזרי אופנה עד עזיבתה ב-2004. בשנה לאחר מכן היא נהייתה מנהלת אומנותית ב-Pringle of Scotland. ב-2007 זכתה בפרס האופנה הסקוטי "מעצב/ת השנה" בקטגוריית הקשמיר. היא התפטרה מעבודה ב-Pringle of Scotland בשנת 2011. באותה שנה, היא עברה לפריז והפכה להיות המנהלת האומנותית של קלואה. ב-2017 קלר מונתה למנהלת אומנותית של הוט קוטור ובגדי ready-to-wear לגברים ולנשים בז'יבנשי. בהחלפתה את ריקרדו טישי בתפקיד, היא הפכה לאישה הראשונה בתפקיד הזה בחברה.
ווייט קלר עיצבה את שמלת הכלה שלבשה מייגן מרקל כשנישאה לנסיך הארי, דוכס סאסקס, ב-19 במאי 2018.
בשנת 2019, בתצוגת סתיו/חורף 19, ווייט קלר הציגה את קולקציית בגדי הגברים העצמאית הראשונה שלה לז'יבנשי בפריז. זו הייתה תצוגה אינטימית שכללה רק 17 תלבושות עם מלתחה שלמה של בגדי יום ובגדי ערב.
ב-10 באפריל 2020 היא עזבה את ז'יבנשי.
באוגוסט 2023 היא הכריזה על קולקציית בגדים חדשה בשיתוף יוניקלו. הקולקצייה בעלת 34 פריטי הלבוש הושקה בספטמבר 2023 ב-1500 חנויות בעולם ובאופן אינטרנטי.

===פרסים===
בשנת 2018, בטקס חלוקת פרסי האופנה הבריטי, ווייט קלר קיבלה את פרס "מעצב/ת בגדי הנשים הבריטי/ת הטוב/ה ביותר" ממייגן מרקל, דוכסית סאסקס, ומהשחקנית רוזמונד פייק.
ב-2019, מגזין טיים כלל את ווייט קלר ברשימת האנשים המשפיעים ביותר של השנה.

==חיים אישיים==
קלייר ווייט קלר נשואה לאדריכל פיליפ קלר ויש להם 3 ילדים - האריסון והתאומות אמיליה ושרלוט.

==הערות שוליים==

==קישורים חיצוניים==

קטגוריה:בריטיות שנולדו ב-1970
Jess

Jess (בעברית: ג'ס) הוא אלבום האולפן השלישי של הזמרת-יוצרת האמריקאית ג'ס גלין. האלבום יצא לאור ב-26 באפריל 2024, על ידי חברת התקליטים EMI רקורדס.

==רקע והכרזה==
לאחר צאת אלבומה השני, Always In Between (2018), גלין יצאה להפסקה מהמוזיקה. בעקבות אי הסכמה עם חברת התקליטים שלה לגבי הכיוון העתידי של המוזיקה שלה, גלין נפרדה מאטלנטיק רקורדס בינואר 2022.<ref></ref> כשהכריזה על צאת הסינגל הראשון שלה, "Silly Me", תחת חברת התקליטים EMI רקורדס, היא אישרה שהפיצול עם אטלנטיק רקורדס וההנהלה שלה הייתה ידידותית והיא שהיא החלה לחקור כיוון קולי חדש יותר.<ref name="Rollingstone Silly Me 2023"></ref> גלין אישרה שהיא חתמה על חוזה תקליטים חדש עם EMI רקורדס ותוציא מוזיקה חדשה ב-2023.<ref></ref> חלק גדול מהאלבום הוקלט בין 2022 ל-2023, בעוד בין לייבלים. זה כלל מפגשי סטודיו עם גרג קורסטין, מלאי ובוטס.<ref name="Rollingstone Silly Me 2023"/> בראיון ל-BBC News בינואר 2024, גלין אישרה שהיא "מרחק שיר אחד מהשלמת האלבום", בניגוד להצהרות קודמות ב-2023 לפיהן האלבום "בוצע" ומרמזת שבוצעו שינויים.<ref name="BBC News 26 January 2024"></ref> לאחר מכן אושר כי האלבום יצא לאור ב-26 באפריל 2024.<ref></ref>

==סינגלים==
"Silly Me" יצא לאור ב-28 באפריל 2023 ונכתב יחד עם נוקס בראון, P2J ומייק הורנר.<ref name="Rollingstone Silly Me 2023"/><ref></ref>

הסינגל השני, "" יצא לאור ב-14 ביולי 2023.<ref name="Square Mile 14 July 2023"></ref> הקליפ של "What Do You Do?" צולם בניו יורק ויצא רק שלושה שבועות לאחר מכן.<ref></ref> הסינגל השלישי "Friend of Mine" יצא לאור ב-20 באוקטובר 2023.<ref></ref>

הסינגל הרביעי, "Enough", אושר כסינגל המוביל של האלבום.<ref name="BBC News 26 January 2024"/>

==רשימת רצועות==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור Jess
!אזור
!תאריך יציאה
!פורמט (ים)
!חברת תקליטים
!הערות
|-
!rowspan="2" |כלל העולם
|26 באפריל 2024
|הורדה דיגיטלית • הזרמת מוזיקה • תקליטור • תקליט
|EMI רקורדס
|<ref></ref>
|}

==קישורים חיצוניים==

==הערות שוליים==

קטגוריה:אלבומי 2024
קטגוריה:אלבומי ג'ס גלן
קטגוריה:אלבומים באנגלית
קטגוריה:אלבומי חברת EMI
תם ולא נשלם (שיר)

"תם ולא נשלם" הוא שיר של ההרכב המוזיקלי הישראלי עילי בוטנר וילדי החוץ. השיר נכתב והולחן על ידי עילי בוטנר, הופק ועובד בידי גיא מנטש ויהל דורון ובגרסה המקורית שרו אותו חברי ההרכב אוהד שרגאי ואדר גולד.

השיר יצא לאור לראשונה כסינגל ב-12 באוגוסט 2012 ובמרץ 2013 נכלל באלבום האולפן הראשון של עילי בוטנר וילדי החוץ, "תם ולא נשלם".

== רקע ==
השיר נכתב והולחן על ידי עילי בוטנר, הופק ועובד בידי גיא מנטש ויהל דורון, והוקלט באולפן של גיא ויהל<ref name=":0"></ref>. השיר יצא לאור לראשונה כסינגל ב-12 באוגוסט 2012<ref></ref> ובמרץ 2013 נכלל כשיר הנושא כחלק מאלבום האולפן הראשון של עילי בוטנר וילדי החוץ, "תם ולא נשלם"<ref></ref>, אך הוא השלישי במספר לפי סדר יציאת שירי האלבום לאור<ref name=":1"></ref>.

== ניתוח מוזיקלי ==
השיר בוצע על ידי חברי הרכב "עילי בוטנר וילדי החוץ", גיא מנטש ויהל דורון<ref name=":0" />, בליווי רוק גיטרות קצבי<ref name=":1" />. מבקר המוזיקה יוסי חרסונסקי כתב כי מבחינה מילולית נשמע השיר כהתפרצות במרומי חווית האהבה<ref></ref>.

== ביקורת ==
גיא בניוביץ' מ"כלכליסט" כתב כי ההצלחה של השיר מוכיחה שהקהל הישראלי מחבב את התמיסה הזאת שנרקחה בעבורו, שבה אין תו או עיבוד אחד שלא יושב במקום הבטוח<ref></ref>.

== פרסים ומועמדויות ==
{| class="wikitable"
|+
!שנה
!ארגון
!קטגוריה
!תוצאה
!ביבליוגרפיה
|-
!2021
|טקס נבחרי הילדים
|שיר השנה
|
|<ref></ref>
|}

== מיקומי שיא ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירים בעברית
קטגוריה:סינגלים בהוצאת NMC יונייטד אנטרטיינמנט
כוכב אניס

כוכב אניס (בלטינית: Illicium verum נקרא גם באדיאן) הוא עץ ירוק-עד בגודל בינוני שמקורו בצפון מזרח וייטנאם ודרום סין.

== מאפיינים ==
הצד האחורי של הפרי
ציור מ-Flore Medicale משנת 1833 של פרנסואה-פייר שאומטון
זהו תבלין הדומה מאוד לאניס בטעמו ומתקבל מהפרי דמויי הכוכב אשר נקטף ממש לפני ההבשלה. שמן כוכב אניס הוא שמן ריחני מאוד המשמש לבישול, בישום, סבונים, משחות שיניים, מי פה וקרמים לעור. עד 2012, כאשר עברו להשתמש במקור חיידקי, חברת הופמן לה רוש השתמשה בעד 90% מיבול כוכב אניס השנתי בעולם לייצור חומצה שיקימית, תוצר ביניים כימי המשמש בסינתזה של אוסלטאמיביר (בשם המסחרי: טמיפלו).<ref></ref>

== אטימולוגיה ומינוח ==
Illicium מקורו במילה הלטינית כלומר "לפתות" או "לשדל".<ref name="gledhill">Gledhill, David (2008). </ref>

Verum פירושו "אמיתי" או "טבעי".

נראה שהשם "באדיאן" נובע מ- הצרפתית, מהשם הסיני התיאורי לכאורה בפין - יין: "bājiǎo - שמונה קרניים". המילון האנגלי של אוקספורד מציין שמקורו לפני כן אינו ידוע.<ref>"badian, n.". </ref>

== תיאור ==
העלים ארומטיים, פשוטים ואזמליים, אובציתיים-אליפטיים או אליפטיים, גודל 5–15 ס"מ × 2-5 ס"מ.<ref name="pu"></ref> הפרחים הם בודדים, דו מיניים, ורודים עד אדומים כהים, ביתיים או תת-טרמינליים.<ref name="pu" />

הפרי הוא זקיק דמוי קפסולה, בצורת כוכב, חום-אדמדם, המורכב משישה עד שמונה זקיקים המסודרים בסחרור. כל זקיק בצורת סירה, 2-1 ס"מ אורך, מחוספס ונוקשה, צבעו חום-אדמדם, עם זרע אחד, נפתח לאורך קצה הגחון בהבשלה.<ref name="pu" />

== שימוש ==
=== קולינרי ===
כוכב אניס מכיל אנתול הידוע כקמפור אניס, אותה תרכובת שנותנת לאניס את הטעם שלו. כוכב אניס נכנס לשימוש במערב כתחליף פחות יקר לאניס באפייה, כמו גם בייצור משקאות חריפים, בעיקר בייצור הליקר גליאנו.<ref></ref> כוכב אניס משפר את טעם הבשר.<ref></ref>

=== קודמן לתרופה ===
כוכב אניס הוא המקור העיקרי של התרכובת הכימית חומצה שיקימית , קודמן ראשוני בסינתזה הפרמצבטית של התרופה נגד שפעת אסלטאמיביר (Tamiflu).<ref name="Bilal"></ref><ref name="Drugs"></ref><ref name="Wang"></ref> שיטה תעשייתית לייצור חומצה שיקימית באמצעות תסיסה של חיידקי E. coli התגלתה בשנת 2005,<ref></ref><ref></ref> ויושמה במגפת השפעת (2009) כדי לטפל במחסור בטמיפלו, מה שגרם גם לעליית מחירים של כוכב אניס כחומר גלם של החומצה השיקימית.<ref name="lim"></ref> נכון לשנת 2018, התסיסה של E. coli הייתה תהליך הייצור הנבחר לייצור חומצה שיקימית לסינתזה של טמיפלו.<ref name="Bilal" /><ref name="Drugs" />

== רעילות של מינים קרובים ==
כובב אניס אינו רעיל. עם זאת, מינים קשורים אחרים הם רעילים.

=== מפרטים ===
* ISO 11178:1995 – מפרט לפירות היבשים של כוכב אניס.<ref name="sais"></ref>
== קישורים חיצוניים ==

== הערות שוליים ==

קטגוריה:סין: עצים
קטגוריה:תבלינים
קטגוריה:ציטוט עם תסריט בשפה זרה (סינית)
אלכסנדרטורטה

אלכסנדרטורטה כלומר עוגת אלכסנדר (בלטבית: Aleksandra kūka, Aleksandra torte) היא עוגה אשר נוצרה להנצחת ביקורו של אלכסנדר השלישי, קיסר רוסיה בריגה,<ref></ref> בירת לטביה של היום.

== מאפיינים ==
העוגה מורכבת מרצועות מאפה במילוי שימורי פטל או ריבת פטל, היא נאכלת באופן מסורתי כקינוח לאחר ארוחת צהריים או ערב, אך ניתן להגיש אותה גם בזמן התה. כדאי להכין יום בערך לפני שמתוכנן להגשה, כי הציפוי חייב להיות קשה לפני שחותכים את העוגה.<ref></ref>

קינוח דומה קיים בדנמרק, והוא ידוע בשם Hindbærsnitte.<ref></ref> באזור השפה הגרמנית קיימת עוגה בעלת אותו שם שמרכיביה העיקריים הם שקדים ויין.<ref> OCLC Number: 162898099</ref>

הגרסה הפינית לקינוח נקראת בשם Aleksanterinleivos מנציח את אלכסנדר הראשון, קיסר רוסיה וונאפה מאז 1818.<ref></ref>

== קישורים חיצוניים ==

* Alexandertorte at the Wikibooks Cookbook subproject

== הערות שוליים ==

קטגוריה:המטבח הפיני
קטגוריה:המטבח הדני
קטגוריה:מאפים
קטגוריה:מאכלים הקרויים על שם אישים
La Puerta del Cielo / Seven Lives

"La Puerta del Cielo / Seven Lives" (בעברית: "שַׁעַר הַשָּׁמַיִם / שִׁבְעָה חַיִּים") הוא שיר של הפרויקט המוזיקלי הגרמני אניגמה. הוא פורסם ב-8 באוגוסט 2008 כסינגל המוביל מתוך אלבום האולפן השביעי שלהם, (2008).<ref name=":0"></ref> את השיר הוציאו חברות התקליטים וירג'ין רקורדס ו-EMI רקורדס ברחבי העולם.<ref name=":0" />

עשור לאחר יציאתו, הועלה השיר לרשת הזרמת המדיה ספוטיפיי, שם הצליח לצבור למעלה מ-9.2 מיליון השמעות בסך הכול.<ref name=":0" />

== רקע ==
הרצועה "Seven Lives" שודרה בטלוויזיה הגרמנית בתור נושא החתימה לסיקור של EinsFestival את אולימפיאדת בייג'ינג. הוא היה זמין להורדה דיגיטלית בגרמניה ב-8 באוגוסט ופיזית ב-15 באוגוסט.<ref></ref> "Seven Lives" הושמע במשחק הנורווגי כחלק מהפסקול שלו.<ref name=":1"></ref> קרצו לא קיבל על כך קרדיט.

שם השיר "La Puerta del Cielo" ("שער השמים") והוא בספרדית אך המילים שלו הן בקטלאנית.<ref name=":1" />

== רשימת השמעה ==
* הורדה דיגיטלית<ref name=":0" />
# "La Puerta del Cielo" <small>(עריכת רדיו)</small> – 3:34
# "Seven Lives" <small>(עריכת רדיו)</small> – 3:48

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:שירי אניגמה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירי העידן החדש
קטגוריה:סינגלים בהוצאת וירג'ין רקורדס
קטגוריה:סינגלים בהוצאת EMI רקורדס
MMX (The Social Song)

"" (בעברית: "MMX (הַשִּׁיר הַחֶבְרָתִי)") הוא שיר של הפרויקט המוזיקלי הגרמני אניגמה. הוא פורסם ב-15 בדצמבר 2010 במטרה לציין את יום השנה העשרים לפרויקט המוזיקלי.<ref name=":1"></ref> באוקטובר 2010 המפיק של אניגמה מיכאל קרצו הזמין את המעריצים להקליט את עצמם ולהצביע עבור סולן שייצור את השיר דרך האינטרנט.<ref name=":1" /> "Fei Mea" של פוקס לימה הלטבית (אליס קטנר) זכה להצבעה הגבוהה ביותר והפך לקטע השירה הראשית של הפזמון של השיר החברתי.<ref name=":1" />

שלושת הסגנים האלופים, ז'רום פריגו (ג'יי. ספרינג) מספרד, מארק ג'ושר מברזיל וראזה ורטורסביאן (ראזה סרה) מליטא סיפקו חלקים חשובים נוספים בשירה כמו שירת רקע, הגשר המוזיקלי ואחד מהבתים של הגרסה הסופית של הסינגל.<ref name=":1" /> כל ארבעת הזמרים קיבלו קרדיט מלא על המילים והלחן. המעריצים היו מעורבים גם בהפקת השיר בבחירת כלי נגינה, סגנונו ואופייו המוזיקלי הסופי, כמו גם עטיפתו שנוצרה על ידי לארס דורוולד.<ref name=":1" /> לבסוף, אריסטידס מורנו (Steadycamline) נבחר על ידי המעריצים לביים את הווידאו קליפ הרשמי שפורסם ביוטיוב, באתר הרשמי של אניגמה ובפייסבוק ב-17 במרץ 2011.<ref></ref> מורנו גם ביים וערך את הסרטון הנלווה שהציג את מאחורי הקלעים של השיר.<ref name=":2"></ref>

"MMX" הוא הרצועה הראשונה שקרצו הקליט באולפן ההפקה הנייד שלו, "מרלין",<ref></ref> וזהו גם השיר הראשון שנוצר והופק אי-פעם דרך האינטרנט אך ורק עבור מעריצים ועל ידי מעריצים.<ref name=":2" />

== רקע ==
בסוף ספטמבר 2010 המפיק של אניגמה, מיכאל קרצו, הכריז רשמית על אירוע מיוחד לרגל יום השנה העשרים לפרויקט בשם "השיר החברתי של אניגמה" הכולל את המעריצים בכל רחבי העולם. הפרויקט הוקם כאירוע לציון יום השנה העשרים של אניגמה בהשתתפות מעריצים באופן פעיל בתהליך יצירת שיר יחד עם קרצו. בפעם הראשונה, הוא אפשר לאנשים להסתכל מאחורי הקלעים בכתיבה והפקה לפי העדפת הציבור. הם עסקו בהגשות קוליות מקוריות, בסדרת הצבעות ובהשתתפות פעילה. לכן הוא נקרא "שיר חברתי".<ref></ref>

האתר הרשמי של השיר החברתי של אניגמה נוצר גם הוא.<ref></ref> בשלושת השבועות הבאים, מאות מעריצים הגישו והצביעו עבור השירה האהובה עליהם באמצעות יוטיוב. בשבועיים הראשונים של ההצבעה, "Time Machine" של ג'יי ספרינג היה החביב על המעריצים,<ref></ref> אבל "Fei Mea" של פוקס לימה היה בסופו של דבר הפופולרי ביותר, ובעקבות כך זו הפכה לסולנית הראשית, ואחריה דורגו "Set U Free" של מארק ג'ושר, "Time Machine" של ג'יי ספרינג ו-"Oi Giria Giria" של ראזה סרה.

בעקבות יציאת השיר, פוקס לימה חשפה כי למילים שלה ל-"Fei Mea" אין משמעות אלא היו למעשה מילים וצלילים שהגיעו אליה בזמן ההקלטה.

== רשימת השמעה ==
* הורדה דיגיטלית<ref name=":1" />
# "" – 4:14

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:שירי אניגמה
קטגוריה:שירים באנגלית
קטגוריה:שירים שהופקו על ידי מיכאל קרצו
קטגוריה:שירי העידן החדש
קטגוריה:שיאי עולם
קטגוריה:סינגלים בהוצאת וירג'ין רקורדס
קטגוריה:סינגלים בהוצאת EMI רקורדס
זילקה רנק

זילקה רנק (בגרמנית: Silke Renk; נולדה ב-30 ביוני 1967) היא אתלטית עבר מגרמניה המזרחית, אלופה אולימפית (ברצלונה 1992) וזוכת מדליית ארד באליפות עולם (טוקיו 1991) בהטלת כידון.

== ביוגרפיה ==
רנק נולדה בקוורפורט שבמחוז האלה, גרמניה המזרחית.

=== 1988 ===
בתחרות שנערכה ברוסטוק בחודש יוני קבעה את שיאה האישי בהטלת כידון, 71.00 מטר.

באולימפיאדת סיאול שנערכה בספטמבר סיימה במקום חמישי בהטלת כידון בתוצאה של 66.38 מטר.

=== 1989 ===
==== אלופת האוניברסיאדה ====
באוניברסיאדת דיסבורג שנערכה באוגוסט זכתה במדליית זהב בתוצאה של 66.09 מטר.

=== 1990 ===
באליפות אירופה שנערכה באוגוסט בספליט שביוגוסלביה סיימה במקום רביעי בהטלת כידון בתוצאה של 64.76 מטר.

=== 1991 ===
החל משנת 1991 החלה לייצג את גרמניה המאוחדת.

==== מדליית ארד באליפות עולם ====
באליפות העולם שנערכה בספטמבר בטוקיו שביפן זכתה במדליית ארד בהטלת כידון בתוצאה של 66.80 מטר, אחרי שו דמיי מהרפובליקה העממית של סין (68.78 מטר) ובת ארצה פטרה פלקה (68.68 מטר).

=== 1992 ===
==== אלופה אולימפית ====
באולימפיאדת ברצלונה שנערכה ביולי-אוגוסט זכתה במדליית זהב בהטלת כידון בתוצאה של 68.34 מטר, לפני נטליה שיקולנקו מהמשלחת המאוחדת (68.26 מטר) ובת ארצה קארן פורקל (66.86 מטר).

=== 1993 ===
באליפות העולם שנערכה באוגוסט בשטוטגרט שבגרמניה סיימה במקום שישי בהטלת כידון בתוצאה של 64.00 מטר.

=== 1996 ===
באולימפיאדת אטלנטה שנערכה ביולי סיימה במקום 13 בהטלת כידון בתוצאה של 59.70 מטר.

==קישורים חיצוניים==

קטגוריה:מטילות כידון גרמניות
קטגוריה:אלופות אולימפיות מזרח גרמניות: אתלטיקה
קטגוריה:אלופות אולימפיות מגרמניה
קטגוריה:אלופות אולימפיות מגרמניה המזרחית
קטגוריה:אתלטיות באולימפיאדת סיאול (1988)
קטגוריה:אתלטיות באולימפיאדת ברצלונה (1992)
קטגוריה:אתלטיות באולימפיאדת אטלנטה (1996)
קטגוריה:אלופות האוניברסיאדה: אתלטיות
קטגוריה:אלופות אולימפיות: הטלת כידון
קטגוריה:גרמניות שנולדו ב-1967
קטגוריה:גרמנים שנולדו ב-1967
היינריך קרויץ

היינריך קרל פרידריך קרויץ (באנגלית: Heinrich Carl Friedrich Kreutz; 8 בספטמבר 1854 – 13 ביולי 1907) היה אסטרונום גרמני. הבולט ביותר מבין מחקריו הוא על מסלוליהם של מספר שביטים מחככי שמש, שחשף כי כולם עצמים קשורים, שנוצרו כאשר שביט מחכך שמש גדול מאוד התפצל כמה מאות שנים קודם לכן. הקבוצה ידועה כיום בשם שביטי קרויץ, ויצרה כמה מהשביטים הבהירים ביותר שנראו אי פעם, כולל X/1106 C1 ושביט איקייה-סקי. ייתכן שמקור הקבוצה היה השביט הגדול משנת 371 לפנה"ס.

קרויץ נולד בזיגן ב-1854, וקיבל את הדוקטורט שלו באוניברסיטת בון ב-1880 על מסלול השביט C/1861 J1. ב-1882 עבר לקיל, ועבד שם במצפה הכוכבים ובאוניברסיטה. ב-1896 הוא הפך לעורך ה-Astronomische Nachrichten , כתב העת האסטרונומי המוביל של אותה תקופה, ושימש בתפקיד עד מותו ב-1907.

כוכב הלכת המינורי קרויץ 3635 , שהתגלה על ידי לובוש קוהואוטק ב-1981, נקרא על שמו.

==ביבליוגרפיה==
<div class="mw-content-ltr">
* Obituary - 1907, Publications of the Astronomical Society of the Pacific, v. 19, p. 248
</div>

==קישורים חיצוניים==

<div class="mw-content-ltr">
* [https://web.archive.org/web/20050410152336/http://www.seds.org/~spider/spider/Comets/kreutz.html Biography from SEDS]
</div>

==הערות שוליים==

קטגוריה:בוגרי אוניברסיטת בון
קטגוריה:ילידי 1854
קטגוריה:נפטרים ב-1907